ΑΠΟΦΑΣΕΙΣ
Αριθμ. 6133
Πρόγραμμα οικονομικής ενίσχυσης κωφών και
βαρήκοων ατόμων - Κατάργηση των υπό στοιχεία
Δ29α/Φ.32/ΓΠ.οικ.10803/527/10.04.2013 «Τροποποίηση προγράμματος οικονομικής ενίσχυσης ατό-
μων με κωφαλαλία» (Β’ 965), Γ4/Φ 11-2/Οικ. 1929/
28.07.1982 «Αύξηση του χορηγούμενου χρηματικού βοηθήματος σε κωφαλάλους μέχρι 18 ετών και
επέκτασή του σε μεγαλύτερες ηλικίες κ.λπ.» (Β’ 724)
και Δ3β/423/09.02.1973 «Περί επιδοτήσεως κωφαλάλων ηλικίας μέχρι και 18 ετών» (Β’ 306) κοινών
υπουργικών αποφάσεων.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΣΥΝΟΧΗΣ ΚΑΙ ΟΙΚΟΓΕΝΕΙΑΣ
Έχοντας υπόψη:
1. Την παρ. 1 του άρθρου 22 του ν. 2646/1998 «Ανάπτυξη του Εθνικού Συστήματος Κοινωνικής Φροντίδας και
άλλες διατάξεις» (Α’ 236) σε συνδυασμό με το άρθρο  6
του α.ν. 421/1937 «Περί διαθέσεως εσόδων τινών υπέρ
της Κοινωνικής Προνοίας» (Α’ 2).
2. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις» (Α’ 143).
3. Τον ν. 4520/2018 «Μετεξέλιξη του Οργανισμού Γεωργικών Ασφαλίσεων σε Οργανισμό Προνοιακών Επι-
δομάτων και Κοινωνικής Αλληλεγγύης (Ο.Π.Ε.Κ.Α.) και
λοιπές διατάξεις» (Α’ 30) και ειδικότερα την υποπερ. ζζ’
της περ. ε’ της παρ. 1 του άρθρου 4 αυτού, σε συνδυασμό
με το άρθρο 1 του ν.δ. 57/1973 (Α’ 149), το άρθρο 2 του
ν.δ. 162/1973 (Α’ 227) και την παρ. 3 του άρθρου 18 του
ν. 5038/2023 (Α’ 81).
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
το οποίο διατηρήθηκε σε ισχύ με την περ. 22 του άρθρου 119 του ν. 4622/2019 (Α’ 133).
5. Το π.δ. 142/2017 «Οργανισμός Υπουργείου Οικονομικών» (Α’ 181).
6. Το π.δ. 134/2017 «Οργανισμός Υπουργείου Εργασίας, Κοινωνικής Ασφάλισης και Κοινωνικής Αλληλεγγύης»
(Α’ 168).
7. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α’ 130).
8. Το π.δ. 82/2023 «Μετονομασία Υπουργείου - Σύσταση και μετονομασία Γενικών Γραμματειών - Μετα-
φορά αρμοδιοτήτων, υπηρεσιακών μονάδων και θέσεων προσωπικού - Τροποποίηση και συμπλήρωση του
π.δ. 77/2023 (Α’ 130) - Μεταβατικές διατάξεις» (Α’ 139).
9. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’  131) και το
π.δ.  27/2025 «Διορισμός Υπουργών, Αναπληρωτή
Υπουργού, Υφυπουργών και Αντιπροέδρου της Κυβέρνησης» (Α’ 44).
10. Το Κεφάλαιο ΣΤ’ του Μέρους Α’ του ν. 5107/2024
«Αναμόρφωση του προγράμματος “Στέγαση και Εργασία
για τους αστέγους” και άλλες ρυθμίσεις για τη βελτίωση
των υπηρεσιών κοινωνικής πρόνοιας Σύσταση οριζόντιων υποστηρικτικών υπηρεσιών του Υπουργείου Κοινωνι-
κής Συνοχής και Οικογένειας και άλλες διατάξεις» (Α’ 204).
11. Τον ν. 4331/2015 «Μέτρα για την ανακούφιση των
Ατόμων με Αναπηρία (ΑμεΑ), την απλοποίηση της λειτουργίας των Κέντρων Πιστοποίησης Αναπηρίας (ΚΕ.Π.Α.),
την καταπολέμηση της εισφοροδιαφυγής και συναφή
ασφαλιστικά ζητήματα και άλλες διατάξεις» (Α’ 69).
12. Το άρθρο 95 του ν. 5043/2023 «Ρυθμίσεις σχετικά
με τους Οργανισμούς Τοπικής Αυτοδιοίκησης α’ και β’
βαθμού - Διατάξεις για την ευζωία των ζώων συντροφιάς - Διατάξεις για το ανθρώπινο δυναμικό του δημοσί-
ου τομέα - Λοιπές ρυθμίσεις του Υπουργείου Εσωτερικών
και άλλες επείγουσες διατάξεις» (Α’ 91).
13. Την υπό στοιχεία 102928 ΕΞ 2023/10.07.2023 κοινή απόφαση του Πρωθυπουργού και του Υπουργού Οι-
κονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
14. Την υπό στοιχεία Δ12α/Γ.Π.οικ.68856/2202/
21.12.2018 κοινή υπουργική απόφαση «Ανάθεση αρμοδιότητας χορήγησης προνοιακών παροχών σε χρήμα σε
άτομα με αναπηρία, επιδόματος στεγαστικής συνδρομής
και επιδόματος ομογενών προσφύγων στον Οργανισμό
Προνοιακών Επιδομάτων και Κοινωνικής Αλληλεγγύης
(ΟΠΕΚΑ) - Καθορισμός διοικητικής διαδικασίας, όρων
και προϋποθέσεων» (Β’ 5855).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2086
30.04.2025 20:20:18
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2086/30.04.2025
15. Την υπό στοιχεία Γ4/Φ 11-2/Οικ.1929/28.07.1982
κοινή υπουργική απόφαση «Αύξηση του χορηγούμενου
χρηματικού βοηθήματος σε κωφαλάλους μέχρι 18 ετών
και επέκτασή του σε μεγαλύτερες ηλικίες κ.λπ.» (Β’ 724).
16. Την υπό στοιχεία Δ29α/Φ.32/Γ.Π.οικ.10803/527/
10.04.2013 κοινή υπουργική απόφαση «Τροποποίηση προγράμματος οικονομικής ενίσχυσης ατόμων
με κωφαλαλία» (Β’ 965), την υπό στοιχεία Γ4α/Φ.422/
οικ.1142/23.04.1985 κοινή υπουργική απόφαση «Αύξηση χρηματικού βοηθήματος κωφαλάλων και επέκτα-
σή του σε νέες κατηγορίες αυτών» (Β’ 228) και την υπό
στοιχεία Γ4/Φ.422/οικ.1904/13.07.1984 κοινή υπουργική
απόφαση «Περί αυξήσεως του χρηματικού βοηθήματος
που καταβάλλεται σε κωφάλαλους και τροποποίηση των
όρων και της διαδικασίας καταβολής τους» (Β’ 479).
17. Την υπό στοιχεία Δ3β/423/09.02.1973 κοινή υπουργική απόφαση «Περί επιδοτήσεως κωφαλάλων ηλικίας
μέχρι και 18 ετών» (Β’ 306).
18. Την υπό στοιχεία Π3α/Φ.18/ΓΠ/οικ.63731/
09.05.2008 κοινή υπουργική απόφαση «Αύξηση Προνοιακών Επιδομάτων που χορηγούνται σε Άτομα με
Αναπηρίες για τα έτη 2008, 2009, 2010 και 2011» (Β’ 931).
19. Την υπ’ αρ. 80100/101202/9.12.2021 κοινή υπουργική απόφαση «Ενιαίος Πίνακας Προσδιορισμού Ποσο-
στού Αναπηρίας (Ε.Π.Π.Π.Α.)» (Β’ 6282).
20. Την ανάγκη αντικατάστασης των κοινών υπουργικών
αποφάσεων: α. υπό στοιχεία Δ29α/Φ.32/ΓΠ.οικ.10803/
527/10.04.2013 «Τροποποίηση προγράμματος οικονομικής ενίσχυσης ατόμων με κωφαλαλία» (Β’ 965), β. υπό
στοιχεία Γ4/Φ 11-2/Οικ. 1929/28.07.1982 «Αύξηση του
χορηγούμενου χρηματικού βοηθήματος σε κωφαλάλους
μέχρι 18 ετών και επέκτασή του σε μεγαλύτερες ηλικίες
κ.λπ.» (Β’ 724) και γ. υπό στοιχεία Δ3β/423/09.02.1973
«Περί επιδοτήσεως κωφαλάλων ηλικίας μέχρι και 18
ετών» (Β’ 306), προκειμένου να αποτυπωθούν σε ενιαία
κοινή υπουργική απόφαση οι όροι, οι προϋποθέσεις και
η διαδικασία χορήγησης οικονομικής ενίσχυσης σε κωφά
και βαρήκοα άτομα.
21. Την υπ’ αρ. 454/14-01-2025 (ΑΔΑ: ΨΖ1Μ46ΝΛ2Α5ΦΘ) απόφαση δέσμευσης πίστωσης ύψους ενός δισεκα-
τομμυρίου εξήντα εκατομμυρίων ευρώ (€1.060.000.000,00)
σε βάρος του προϋπολογισμού του Υπουργείου Κοινωνικής Συνοχής και Οικογένειας, ειδικού φορέα 1034-201-
0000000 και ΑΛΕ 2310506011 οικονομικού έτους 2025,
προκειμένου να επιχορηγηθεί ο ΟΠΕΚΑ για τη χορήγηση
προνοιακών παροχών σε χρήμα σε Άτομα με Αναπηρία.
22. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο
«Τροποποίηση προγράμματος οικονομικής ενίσχυσης
ατόμων με κωφαλαλία» (Β’ 965), «Αύξηση του χορηγούμενου χρηματικού βοηθήματος σε κωφαλάλους μέχρι
18 ετών και επέκτασή του σε μεγαλύτερες ηλικίες κ.λπ.»
(Β’ 724) και «Περί επιδοτήσεως κωφαλάλων ηλικίας μέχρι
και 18 ετών» (Β’ 306)» και Μοναδικό Αριθμό Καταχώρισης
(Μ.Α.Κ.) στο ΕΜΔΔ «Μίτος» “921364”.
23. Την υπ’ αρ. 6017/28-04-2025 εισήγηση της Προϊσταμένης της Γενικής Διεύθυνσης Οικονομικών Υπη-
ρεσιών, σύμφωνα με την παρ. 5 (ε) του άρθρου 24 του
ν. 4270/2014 (Α’ 143).
24. Το γεγονός ότι από την παρούσα κοινή υπουργική
απόφαση προκαλείται πρόσθετη επιβάρυνση του κρατικού προϋπολογισμού, η οποία εκτιμάται ότι θα ανέλ-
θει περίπου στο ποσό των πέντε εκατομμυρίων πεντακοσίων χιλιάδων ευρώ (€ 5.500.000) και θα καλυφθεί
από τον Προϋπολογισμό του Υπουργείου Κοινωνικής
Συνοχής και Οικογένειας (Ε.Φ. 1034-201-0000000, ΑΛΕ
2310506011), και είναι εντός των ορίων του ισχύοντος
Μεσοπρόθεσμου Πλαισίου Δημοσιονομικής Στρατηγικής, αποφασίζουμε:
Άρθρο 1
Αντικείμενο
Με την παρούσα απόφαση καθορίζονται οι όροι, οι
προϋποθέσεις και η διαδικασία χορήγησης οικονομικής
ενίσχυσης σε κωφά και βαρήκοα άτομα από τον Οργανισμό Προνοιακών Επιδομάτων και Κοινωνικής Αλληλεγ-
γύης (Ο.Π.Ε.Κ.Α.) στο πλαίσιο του προγράμματος οικονομικής ενίσχυσης κωφών και βαρήκοων ατόμων που
θεσμοθετήθηκε με την υπό στοιχεία Δ3β/423/9.2.1973
κοινή υπουργική απόφαση «Περί επιδοτήσεως κωφαλάλων ηλικίας μέχρι και 18 ετών» (Β’ 306) και εξειδικεύ-
τηκε με τις υπό στοιχεία Γ4/Φ 11-2/Οικ. 1929/28.7.1982
«Αύξηση του χορηγούμενου χρηματικού βοηθήματος
σε κωφαλάλους μέχρι 18 ετών και επέκτασή του σε
μεγαλύτερες ηλικίες κ.λπ.» (Β’ 724) και την Δ29α/Φ.32/
ΓΠ.οικ.10803/527/2013 «Τροποποίηση προγράμματος
οικονομικής ενίσχυσης ατόμων με κωφαλαλία» (Β’ 965)
κοινές υπουργικές αποφάσεις.
Άρθρο 2
Δικαιούχοι οικονομικής ενίσχυσης
Άτομα με κώφωση - βαρηκοΐα με ποσοστό αναπηρίας από 67% και άνω δικαιούνται οικονομική ενίσχυση,
ανεξαρτήτως ηλικίας. Ειδικότερα, οι δικαιούχοι της οικονομικής ενίσχυσης οφείλουν να πληρούν σωρευτικά
τις κάτωθι προϋποθέσεις:
α) Έχουν κώφωση-βαρηκοΐα με ποσοστό αναπηρίας
από 67% και άνω, όπως διαπιστώνεται από ισχύουσα
πιστοποίηση αναπηρίας, σύμφωνα με τα οριζόμενα στην
παρ. 1 του άρθρου 1 του ν. 4331/2015 (Α’ 69).
β) Διαμένουν μόνιμα και νόμιμα στην Ελλάδα και
έχουν, πέραν των Ελλήνων πολιτών, την ιθαγένεια
(υπηκοότητα) κράτους-μέλους της Ευρωπαϊκής Ένωσης (Ε.Ε.) ή του Ε.Ο.Χ. ή κράτους που περιλαμβάνεται
στην κυρωμένη με το ν.δ. 4017/1959 (Α’ 246) Ευρωπαϊκή Σύμβαση ή είναι ομογενείς που έχουν επαναπατρι-
στεί ανεξάρτητα από το εάν έχουν στερηθεί ή όχι την
ελληνική ιθαγένεια ή είναι αναγνωρισμένοι πρόσφυγες,
των οποίων το καθεστώς παραμονής στην Ελλάδα διέπεται από τις διατάξεις της Σύμβασης του 1951 για το
Καθεστώς των Προσφύγων (ν.δ. 3989/1959, Α’ 201),
όπως τροποποιήθηκε από το Πρωτόκολλο της Νέας
Υόρκης του 1967 για το καθεστώς των Προσφύγων
(α.ν. 389/1968, Α’ 125) ή είναι πολίτες τρίτης χώρας
μέλη οικογένειας Έλληνα πολίτη ή πολίτη Ε.Ε. ή είναι
δικαιούχοι καθεστώτος επικουρικής προστασίας ή είναι
κάτοχοι νόμιμου τίτλου διαμονής για ανθρωπιστικούς
λόγους.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2086/30.04.2025
γ) Δεν λαμβάνουν από δημόσιο φορέα του εσωτερικού
ή του εξωτερικού οικονομική ενίσχυση για την ίδια αιτία
(κώφωση-βαρηκοΐα), ποσού ίσου ή μεγαλύτερου από
την οικονομική ενίσχυση του παρόντος. Σε περίπτωση
που λαμβάνουν οικονομική ενίσχυση για την ίδια αιτία,
ποσού μικρότερου από την οικονομική ενίσχυση του
παρόντος, καταβάλλεται σε αυτούς η διαφορά. Στην
έννοια της οικονομικής ενίσχυσης δεν περιλαμβάνεται
η σύνταξη από ασφαλιστικό οργανισμό ή το Δημόσιο.
δ) Δεν απουσιάζουν στο εξωτερικό για χρονικό διάστημα μεγαλύτερο των έξι (6) μηνών εντός εκάστου
ημερολογιακού έτους.
Άρθρο 3
Διαδικασία χορήγησης οικονομικής ενίσχυσης
1. Για τη χορήγηση της οικονομικής ενίσχυσης του
άρθρου 2 εφαρμόζονται οι διατάξεις της παρούσας,
συμπληρωματικά δε οι διατάξεις της υπό στοιχεία
Δ12Α/ΓΠ/ΟΙΚ.68856/2202/21.12.2018 (Β’ 5855) κοινής
υπουργικής απόφασης, εφόσον δεν είναι αντίθετες με
την παρούσα.
2. Οι δυνητικά δικαιούχοι υποβάλλουν αίτηση σύμφωνα με τα οριζόμενα στις διατάξεις του άρθρου 4 της υπό
στοιχεία Δ12Α/ΓΠ/ΟΙΚ.68856/2202/21.12.2018 (Β’ 5855)
κοινής υπουργικής απόφασης. Η αίτηση συνοδεύεται
από υπεύθυνη δήλωση του αιτούντα ή του νόμιμου εκπροσώπου του, με την οποία δηλώνονται τα εξής:
α) Η μόνιμη κατοικία του αιτούντος στην Ελλάδα,
β) ότι δεν λαμβάνει για την ίδια αιτία (κώφωση-βαρηκοΐα) οικονομική ενίσχυση από δημόσιο φορέα εσω-
τερικού ή του εξωτερικού ή ότι λαμβάνει, περίπτωση
κατά την οποία δηλώνεται η προέλευση και το ποσό της
οικονομικής ενίσχυσης και
γ) ότι θα ειδοποιήσει αμέσως την αρμόδια Υπηρεσία
του Ο.Π.Ε.Κ.Α. σε περίπτωση παραμονής στο εξωτερικό
άνω των 6 μηνών εντός εκάστου έτους ή λήψης άλλης
οικονομικής ενίσχυσης για την ίδια αιτία.
Στην περίπτωση που η υπεύθυνη δήλωση δεν υποβάλλεται από τον ίδιο τον δικαιούχο της οικονομικής ενίσχυ-
σης αλλά από τον νόμιμο εκπρόσωπό του, ο τελευταίος
θα δηλώνει ότι αυτή θα χρησιμοποιείται αποκλειστικά
για την αντιμετώπιση των αναγκών του δικαιούχου.
3. Σε περίπτωση που, μετά την έκδοση εγκριτικής απόφασης περί χορήγησης της οικονομικής ενίσχυσης από
το αρμόδιο όργανο του Ο.Π.Ε.Κ.Α. κατά τα οριζόμενα στα
άρθρα 23 και 32 του ν. 4520/2018 (Α’ ), προκύπτει από
διασταύρωση στοιχείων που αφορούν στον δικαιούχο
ότι εξέλιπε, είτε κατά τον χρόνο έκδοσης της εγκριτικής
απόφασης είτε εκ των υστέρων, έστω και μία εκ των προϋποθέσεων χορήγησής της, η εγκριτική απόφαση ανακα-
λείται. Σε περίπτωση που διαπιστώνεται ότι η απαιτούμενη προϋπόθεση δεν συνέτρεχε κατά τον χρόνο έκδοσης
της εγκριτικής απόφασης, η απόφαση αυτή ανακαλείται,
θεωρούμενη ως μηδέποτε εκδοθείσα, όταν δε η μη πλήρωση της προϋπόθεσης συνέτρεξε εκ των υστέρων, το
ανακλητικό αποτέλεσμα της σχετικής απόφασης ανατρέχει στο χρονικό σημείο που συνέτρεξε το γεγονός, στο
οποίο οφείλεται η ανάκληση. Εφόσον εκλείπει ο λόγος της
ανάκλησης, ο δυνητικά δικαιούχος δύναται να αιτηθεί εκ
νέου τη χορήγηση της οικονομικής ενίσχυσης.
4. Για το ύψος της χορηγούμενης οικονομικής ενίσχυσης
του άρθρου 2 της παρούσας εφαρμόζονται τα οριζόμενα
στην υπό στοιχεία Π3α/Φ.18/ΓΠ/οικ.63731/09.05.2008
κοινή υπουργική απόφαση «Αύξηση Προνοιακών Επιδομάτων που χορηγούνται σε Άτομα με Αναπηρίες για τα
έτη 2008, 2009, 2010 και 2011» (Β’ 931) σε συνδυασμό με
τις διατάξεις του άρθρου 95 του ν. 5043/2023 «Ρυθμίσεις
σχετικά με τους Οργανισμούς Τοπικής Αυτοδιοίκησης
α’ και β’ βαθμού - Διατάξεις για την ευζωία των ζώων
συντροφιάς - Διατάξεις για το ανθρώπινο δυναμικό του
δημοσίου τομέα - Λοιπές ρυθμίσεις του Υπουργείου
Εσωτερικών και άλλες επείγουσες διατάξεις» (Α’ 91).
Άρθρο 4
Μεταβατική διάταξη
1. Εφόσον η αίτηση υποβληθεί στον Ο.Π.Ε.Κ.Α. εντός
έξι μηνών από την έναρξη ισχύος της παρούσας, η οικονομική ενίσχυση καταβάλλεται από την πρώτη ημέρα
του μήνα που έπεται της δημοσίευσής της.
2. Στη μεταβατική ρύθμιση της παρ. 1 υπάγονται και
όσοι έχουν καταστεί δικαιούχοι άλλης προνοιακής αναπηρικής παροχής σε χρήμα από τον Ο.Π.Ε.Κ.Α., μέχρι
την έναρξη ισχύος της παρούσας, εφόσον πληρούν τις
απαιτούμενες προϋποθέσεις του άρθρου 2.
3. Οι υφιστάμενοι, κατά την έναρξη ισχύος της παρούσας, δικαιούχοι της οικονομικής ενίσχυσης κωφών και
βαρήκοων ατόμων εξακολουθούν να λαμβάνουν την
ενίσχυση χωρίς να απαιτείται η υποβολή νέας αίτησης
ή η οποιαδήποτε άλλη διατύπωση.
4. Οι εκκρεμείς, κατά την έναρξη ισχύος της παρούσας,
αιτήσεις για την καταβολή της οικονομικής ενίσχυσης
αξιολογούνται σύμφωνα με το άρθρο, 2 χωρίς να απαιτείται η υποβολή νέας αίτησης.
Άρθρο 5
Καταργούμενες διατάξεις
Από τη δημοσίευση της παρούσας καταργούνται οι
υπό στοιχεία Δ29α/Φ.32/ΓΠ.οικ.10803/527/10.4.2013
(Β’  965), Γ4/Φ 11-2/Οικ.1929/28.7.1982 (Β’  724) και
Δ3β/423/9.2.1973 (Β’ 306) κοινές υπουργικές αποφάσεις.
Άρθρο 6
Έναρξη ισχύος
Η απόφαση αυτή ισχύει από τη δημοσίευσή της στην
Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 29 Απριλίου 2025
Οι Υπουργοί
Υφυπουργός
Εθνικής Οικονομίας
Κοινωνικής Συνοχής
και Οικονομικών
και Οικογένειας
ΑΘΑΝΑΣΙΟΣ
ΔΟΜΝΑ - ΜΑΡΙΑ
ΠΕΤΡΑΛΙΑΣ
ΜΙΧΑΗΛΙΔΟΥ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2086/30.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202086.pdf | Tokens: 16264]